b'\n_START_ARTICLE_\nVienos universiteto Teis\xc4\x97s fakultetas\n_START_PARAGRAPH_\nVienos universiteto Teis\xc4\x97s fakultetas (vok. Rechtswissenschaftliche Fakult\xc3\xa4t der Universit\xc3\xa4t Wien) - Vienos universiteto padalinys, did\xc5\xbeiausia teisinio \xc5\xa1vietimo ir teis\xc4\x97tyros \xc4\xafstaiga voki\xc5\xa1kai kalban\xc4\x8diose valstyb\xc4\x97se; Teis\xc4\x97s fakultetas. Studijos trunka ma\xc5\xbeiausiai 4 metus. Suteikiami laipsniai - teis\xc4\x97s magistras, LL.M. (podiplomin\xc4\x97s studijos) ir teis\xc4\x97s daktaras.\n_START_SECTION_\nIstorija\n_START_PARAGRAPH_\n1365 ir 1385 m. Vienos universiteto steigimo dokumentuose jau buvo numatytos teis\xc4\x97s moksl\xc5\xb3 studijos._NEWLINE_1402 m. prad\xc4\x97ta d\xc4\x97styti teis\xc4\x97 (Kanon\xc5\xb3 teis\xc4\x97)._NEWLINE_1494 m. - Rom\xc4\x97n\xc5\xb3 teis\xc4\x97 (po daugyb\xc4\x97s nes\xc4\x97kming\xc5\xb3 bandym\xc5\xb3 \xc4\xafvesti jos d\xc4\x97stym\xc4\x85)._NEWLINE_1753 m. Teres\xc4\x97s studij\xc5\xb3 reformos d\xc4\x97ka dalyk\xc5\xb3 \xe2\x80\x9ekanonas\xe2\x80\x9c i\xc5\xa1pl\xc4\x97stas._NEWLINE_1810 m. parengtas studij\xc5\xb3 planas (autorius Franz von Zeiller), numat\xc4\x99s, kad kaip atskiras dalykas bus d\xc4\x97stoma ir nacionalin\xc4\x97 teis\xc4\x97, konkre\xc4\x8diai - Austrijos privatin\xc4\x97 teis\xc4\x97 (CK nuostatos)._NEWLINE_Nuo 1975 m. suteikiamas teis\xc4\x97s moksl\xc5\xb3 magistro (arba magistr\xc4\x97s) kvalifikacinis laipsnis (Magisters/einer Magistra der Rechtswissenschaften).\n_START_SECTION_\nStrukt\xc5\xabra\n_START_PARAGRAPH_\nYra Darbo teis\xc4\x97s, Finans\xc5\xb3 teis\xc4\x97s, Teis\xc4\x97s filosofijos, Religijos ir kult\xc5\xabros teis\xc4\x97s, Rom\xc4\x97n\xc5\xb3 teis\xc4\x97s ir Antikos teis\xc4\x97s istorijos, Baud\xc5\xbeiamosios teis\xc4\x97s ir kriminologijos bei Civilinio proceso institutai.'